VS00058647
Datum: 2019-11-22T01:00:00.000+01:00
datum_sodbe_i_stopnje: 2021-11-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: zelo lahki primeri
odskodnina: 1.800 EUR - končni znesek odškodnine je bil ustrezno zmanjšan glede na že izplačano odškodnino
opombe: II DoR 219/2022 Predlog za dopustitev revizije tožeče stranke (oškodvanca) je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Delovna nesreča - poškodba prstanca na desni roki, ko je kot policist opravljal pregon za storilcem prekrška.

## Poškodba

Globoka in površna odrgnina četrtega prsta desne roke, površna odrgnina desnega kolena, udarnina levega prsnega koša, površna odrgnina desnega komolca, nateg levega gležnja.

## Telesne bolečine

1.000,00 EUR - trajne in srednje hude telesne bolečine 2 dni, 7 dni občasno srednje hude, ki so v nadaljevanju prešle v lahke in so znotraj 3 mesecev izzvenele.

#### Nevšečnosti med zdravljenjem

Pregled v kirurški ambulanti, RTG slikanje, oskrba rane v prevodni lokalni anesteziji, odstranitev šivov, prevezi, protibolečinska terapija. Nevšečnosti srednje hude stopnje je tožnik prestajal 4 tedne (v času celjenja rane), v ostalem času pa nevšečnosti lažje stopnje.

## Strah

100,00 EUR - tožnik ob nezgodi ni utrpel primarnega strahu. Utrpel je srednje hud strah za izid zdravljenja v obdobju 3 tednov (ker se je stanje prsta počasi izboljševalo), do končanega zdravljenja pa je prestajal lažji strah.

## Zmanjšanje življenjske aktivnosti

700,00 EUR - tožnik ima težave pri dotikanju s konico 4. prsta desne roke pri vseh finih ročnih opravilih, ki zahtevajo popolno gibljivost in stik prstanca s palcem kot oportunističnim prstom. Prišlo je najmanj 1 do 1,5% zmanjšanja splošnih življenjskih aktivnosti, odvisno od domačega in delovnega okolja, pri čemer ni dela ali aktivnosti, za katero ne bi bil sposoben. Je desničar, poškodba ga omejuje pri delu oz. pri streljanju z orožjem in ga moti, da nima več take gibljivosti prsta desna roke kot prej oz. kot jo ima na levi roki.

---

Obligacijski zakonik (2001) - OZ člen 179